Iudaism

Le iudaism o ebraism (por ebraich: יהדות‎) é na religiun monoteista abramitica y ince n stil de vita y na tradiziun culturala dl popul ebraich tles comunités desvalies fora por le monn. Le iudaism d’aldedaincö é l’evoluziun dla religiun biblica aladô de chëra che Chël Bel Dî, Yahwhe, á fat na alianza cun le popul ebraich (o popul d'Israel). I tesć fondamentai dl iudaism é la Torah, le Tanakh, le Talmud y la Mishnah.
Abram vëgn araté le pröm ebreo y pere dl popul ebraich. Le rëgn dl poul ebraich ê gnü costruí sot a Saul y i resc David y Salomon cun la capitala a Ierusalem. Do le rëgn de Salomon é la naziun gnüda partida sö te dui rëgns, le Rëgn d’Israel (tl nord) y le Rëgn de Iüda (a süd). 
Tl’Eté medievala ál metü man la diaspora dl popul ebraich, l’antisemitism sciöche forma de porsecuziun religioja y la ghetisaziun.
Tratan la Secunda Vera dl Monn él gnü a se le dé sot al Nazism üna dles maius persecuziuns dl popul ebraich a chëra che al ti vëgn dit Shoah.

 Plates colegades 
 Religion

Categoria:Iudaism